**Z A P I S N I K 6. Skupštine HKSP**

**održane dana 28.10.2022. u Zagrebu, uživo u sjedištu Komore Sv. Mateja 70/a i putem ZOOM aplikacije s početkom u 18:00 sati**

Nazočni: 22 člana uživo i 60 članova *online*

Ad. 1. Zamjenica predsjednice Skupštine Ljiljana Samardžić pozdravila je i poželjela dobrodošlicu članovima na 6. skupštinu HKSP.

Predloženi dnevni red:

1. Prihvaćanje zapisnika s 5. sjednice
2. Usvajanje dnevnog reda
3. Odabir zapisničara i dva ovjerovitelja
4. Izvješće o radu - predsjednica Komore
5. Digitalizacija rada Komore - tajnica Komore
6. Prijedlog Pravilnika o postupku, troškovima i naknadama za provođenje stručnog nadzora i načinu provođenja stručnog nadzora socijalnih pedagoga - predsjednik Povjerenstva za stručni nadzor
7. Izmjene Pravilnika o sadržaju, rokovima i postupku stručnog usavršavanja te radu povjerenstva za stručno usavršavanje, predsjednik Povjerenstva za stručno usavršavanje - predsjednik Povjerenstva za stručno usavršavanje
8. Izvješće o radu Povjerenstva za priznavanje INO kvalifikacija
9. Planovi rada sekcija - predstavnici sekcija
10. Predstavljanje planirane konferencije u organizaciji koordinacije komora u sustavu socijalne skrbi - KOKOSS, 23.-25. veljače 2023. - predsjednik Povjerenstva
11. Razno

Ad.1. Dnevni red je jednoglasno prihvaćen.

Ad. 2. Jednoglasno je usvojen zapisnik s 5. sjednice Skupštine.

Ad. 3. Odabir zapisničara i dva ovjerovitelja. Ivona Vrekalić je predložena za zapisničarku, a za ovjerovitelje Sanja Risek i Terezija Purić. Prijedlog je usvojen.

Ad. 4. Predsjednica Komore Alma Rovis Brandić podnijela je članovima izvještaj o radu Hrvatske komore socijalnih pedagoga. Osvrnula se na osnivanje Komore, zadaću Komore, zakonsko utemeljenje, tijela koja ju čine, kao i povjerenstva te sekcije. Upoznala je sve prisutne s aktivnostima koji su obilježili rad Komore od protekle Skupštine.

Ad. 5. Članovi su upoznati s ostvarenim sredstvima kojima će se osigurati digitalizacija sustava Komore što će uvelike doprinijeti unaprjeđenju birokracije Komore. Ministarstvo rada, mirovinskoga sustava, obitelji i socijalne politike donijelo je Odluku (KLSA: 053-01/20-01/54; URBROJ: 524-09-01-02/2-22-21), od 5. rujna 2022. koom se osiguravaju sredstva iz Državnog proračuna za 2022. godinu za sufinanciranje troškova digitalitacije poslovnih procesa Hrvatske komore socijalnih pedagoga u iznosu od ukupno 171.875,00 kuna. Novac Komori još nije isplaćen, a nadamo se da će osigurani iznos pokriti troškove digitalizacije.

Ad. 6. Predsjednik Povjerenstva za stručni nadzor Marko Štengl izvijestio je i upoznao članove s Prijedlogom Pravilnika o postupku, troškovima i naknadama za provođenje stručnog nadzora i načinu provođenja stručnog nadzora socijalnih pedagoga te općenito što znači i predstavlja stručni nadzor, kao jedan od oblika zaštite socijalnih pedagoga.

Ad. 7. Predsjednik Povjerenstva za stručno usavršavanje Krešimir Makvić upoznao je članove s izmjenama Pravilnika o sadržaju, rokovima i postupku stručnog usavršavanja te planu radu Povjerenstva za stručno usavršavanje, kao i organizacijskim poslovima te da će u tu svrhu angažirati dvije studentice socijalne pedagogije za pomoć u administrativnim poslovima.

Ad. 8. Katarina Sikirić Lukić, predsjednica Povjerenstva za priznavanje inozemnih stručnih kvalifikacija, izvijestila je članove o radu Povjerenstva. Pristiglo je sedam zahtjeva za priznavanjem inozemnih stručnih kvalifikacija, od čega su dva pozitivno riješena, četiri odbijena, a jednom zahtjevu su određene dopunske mjere.

Ad. 9.

* Andreja Marcetić i Marko Štengl iznijeli su okvirni plan rada sekcije socijalne skrbi, naglašavajući važnost organizacije sastanka i adresiranja ključnih potreba. U tu svrhu planirana je provedba *online* upitnika ukojem bi se članovi mogli izjasniti o postojećim potrebama, poteškoćama i potencijalima u sustavu socijalne skrbi.
* Tina Peraica pozdravila je sve prisutne članove te je upoznala sudionike sa sekcijom zdravstva. Sekcija zasad broji mali broj članova, a očekuje se povećanje. Najavila je sastanak sekcije u studenome. Iznijela je kako osnutkom Komore je osnaženo područje socijalne pedagogije u javnozdravstvenom sektoru i djelatnost socijalnih pedagoga u području očuvanja mentalnoga zdravlja.
* Martina Barić također je izvjestila o malom broju članova u sekciji pravosuđa te kako u sustavu pravosuđa nije jasno naglašena obveza učlanjenja u Komoru. Upoznala je članove s proširenjem djelokruga socijalnopedagoških intervencija ne samo u području tretmana, već i u području dijagnostike/procjene, što je utemeljeno na zakonskim aktima. Naglasila je važnost Komore u osnaživanju sekcije pravosuđa u okviru zatvorskog sustava, ali i u okviru sudova i državnih odvjetništava. Najavila je održavanje sastanka sekcije u skorašnjem periodu.
* Martina Dumančić Vranješ, voditeljica sekcije socijalnih pedagoga zaposlenih u sustavu odgoja i obrazovanja nije bila u mogućnosti sudjelovati u radu Skupštine. Sekciju je predstavila Irena Simić, predstavnica za srednje škole i učeničke domove. Pozvala je sve članove svoje podsekcije na stupanje u kontakt i ostvarivanje suradnje, u prvom redu u vidu utvrđivanja potreba te s obzirom na to poduzimanje daljnjih koraka.

Ad. 10. Predsjednica Komore obavijestila je članove o planiranju odravanja zajedničke konferencije u organizaciji koordinacije komora KOKOSS (HPK, HKSR, HKER, HKP, HKSP) od 23. do 25. veljače 2023. u Vodicama. Izvjestila je Skupštinu o tome da je osnovan Organizacijski i Programski odbor. Organizacijski odbor čine predsjednici Komora, a u programskom su naši predstavnici dr. sc. Mirta Vranko i Krešimir Makvić. Osigurana je dvorana za plenarna predavanja, a svaka Komora će imati i svoju zasebnu dvoranu u kojoj će prikazati sadržaje koji će biti dostupni svim sudionicma konferencije.

Ad.11 Nije bilo pitanja.

Ljiljana Samardžić je zaključila Skupštinu te zahvalila prisutnima na sudjelovanju.

Zamjenica predsjednice Skupštine Hrvatske komore socijalnih pedagoga:

Ljiljana Samardžić

U Zagrebu, 28. listopada 2022.

Zapisničarka:

Ivona Vrekalić

Ovjerovitelji Zapisnika:

Sanja Risek i Terezija Purić